## L’Institut Valencià de Servicis Socials registra 7.172 inscripcions per a la borsa d’urgència de diferents categories laborals

*** Els llocs amb més inscripcions han sigut els de treballador social, ajudant de residència, zelador i monitor d’atenció social
* Esta convocatòria busca reforçar i cobrir les vacacions de la plantilla dels centres en la Comunitat Valenciana durant l’estiu**

L’Institut Valencià de Servicis Socials (IVASS), adscrit a la Vicepresidència Primera i Conselleria de Servicis Socials, Igualtat i Vivenda, ha registrat un total de 7.172 inscripcions per a l’ampliació de la borsa d’ocupació d’urgència de diferents categories laborals.

Els llocs a on s’han comptabilitzat més inscripcions han sigut els de treballador social (1.622), ajudant de residència (1.224), zelador (1.025) i monitor d’atenció (830).

D’altra banda, s’han registrat al voltant de 500 sol·licituds en la categoria de director psicòleg (517), de direcció de centre (506) i de monitor sociocultural (499). A estos els seguixen les inscripcions a auxiliar de cuina (367), auxiliar de manteniment (275), terapeuta ocupacional (232) i logopeda (75 sol·licituds presentades).

Així mateix, l’entitat ha resolt a través de la plataforma en línia <https://bolsaempleoivass.es/> 1.180 consultes formulades per les persones interessades a apuntar-se a esta borsa.

L’IVASS ha fet esta convocatòria, entre altres objectius, per a reforçar i cobrir les vacacions de la plantilla dels centres en les tres províncies de la Comunitat Valenciana durant l’estiu.

Per províncies, les àrees d’actuació per a les quals s’han inscrit les persones interessades han sigut a Castelló, àrea 1 corresponent a Castelló de la Plana, la Vall d’Uixó  i Borriana; la 2 Benicarló; i la 9 Albocàsser. En la de València, les àrees 3 corresponents a València, Burjassot, Rocafort i Aldaia; 4 Cheste i Manises; 5 Alzira, Cullera i Carlet; 6 Xàtiva; 8 Paterna; i 10 Ontinyent. Per la seua part, en la província d’Alacant se situen les àrees 7 d’Elx i 11 d’Alcoi.

Fecha: 21/06/2025